CELEX: 31984R2386
Language: el
Date: 1984-08-13 00:00:00
Title: Κανονισμός (ΕΟΚ) αριθ. 2386/84 της Επιτροπής της 13ης Αυγούστου 1984 περί τροποποίησης του κανονισμού (ΕΟΚ) αριθ. 2406/83 περί χορήγησης ενίσχυσης για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής για την αμπελουργική περίοδο 1983/84

Avis juridique important

|

31984R2386

Κανονισμός (ΕΟΚ) αριθ. 2386/84 της Επιτροπής της 13ης Αυγούστου 1984 περί τροποποίησης του κανονισμού (ΕΟΚ) αριθ. 2406/83 περί χορήγησης ενίσχυσης για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής για την αμπελουργική περίοδο 1983/84  

Επίσημη Εφημερίδα αριθ. L 221 της 18/08/1984 σ. 0026 - 0026

***** ΚΑΝΟΝΙΣΜΟΣ (ΕΟΚ) αριθ. 2386/84 ΤΗΣ ΕΠΙΤΡΟΠΗΣ  της 13ης Αυγούστου 1984  περί τροποποίησης του κανονισμού (ΕΟΚ) αριθ. 2406/83 περί χορήγησης ενίσχυσης για τη χρησιμοποίηση κατά την οινοποίηση συμπυκνωμένων γλευκών σταφυλής και συμπυκνωμένων ανακαθαρισθέντων γλευκών σταφυλής για την αμπελουργική περίοδο 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργάνωσης της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1208/84 (2), και ιδίως το άρθρο 14 παράγραφος 4 και το άρθρο 65,  Εκτιμώντας:  ότι ο κανονισμός (ΕΟΚ) αριθ. 2406/83 (3) προβλέπει στο άρθρο 4 ότι η ενίσχυση χορηγείται στον παραγωγό το αργότερο στις 31 Αυγούστου 1984 εκτός σε περίπτωση ανωτέρας βίας ή σε περίπτωση όπου εκινήθη διοικητικός έλεγχος που αφορά το δικαίωμα ενίσχυσης ·  ότι η διάταξη αυτή, που εφαρμόζεται μόνο από την 1η Σεπτεμβρίου 1983, επιφέρει διοικητικές δυσκολίες για τους οργανισμούς παρέμβασης· ότι πρέπει για το λόγο αυτό να παραταθεί η ανωτέρω ημερομηνία μέχρι τις 31 Οκτωβρίου 1984· ότι συνεπεία αυτής της παράτασης πρέπει να παραταθεί επίσης η τελευταία ημερομηνία των ανακοινώσεων, τις οποίες τα κράτη μέλη οφείλουν να απευθύνουν στην Επιτροπή κατά την έννοια του άρθρου 6 του ανωτέρου κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2406/84 τροποποιείται ως εξής:  1. Στο άρθρο 4, η ημερομηνία 31 Αυγούστου 1984 αντικαθίσταται από την ημερομηνία 31 Οκτωβρίου 1984.  2. Στο άρθρο 6, η ημερομηνία 31 Οκτωβρίου 1984 αντικαθίσταται από την ημερομηνία 30 Νοεμβρίου 1984.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Αυγούστου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕα ριθ. L 115 της 1. 5. 1984, σ. 77.  (3) ΕΕ αριθ. L 236 της 26. 8. 1983, σ. 13.